《咏东邻栀子花》
明代·王彦泓

露湿琼姿映日鲜，离披弱态益嫣然。香宜九子钗边嗅，蒂合同嫣带上悬。

织女淡妆傅缟素，徐娘私赠见诗篇。佳名更喜同之子，栽定东家倍可怜。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。